钦定古今图书集成/明伦汇编/官常典/第571卷 > 蒲查
## 钦定古今图书集成/明伦汇编/官常典/第571卷 > 蒲查

按《金史本传》：“蒲查自上京梅坚河徙屯。天德初，为元
帅府扎也。使于四方，称职，按事能得其实，领猛安。皇
统间，除同知开远军节度使，斥候严整，边境无事。正
隆初，为中都路兵马判官。是时京畿多盗，蒲查捕得
大盗四十馀人，百姓稍安，改安化军节度副使。大定
二年，领行军万户，充邳州刺史，知军事，领本州万户”，
管所屯九：猛安军、昌武军节度使。山东副都统。《撒改》
“南征元帅府”，以蒲查行副统事。入为太子少詹事，再
迁开远军节度使，袭伯父骨𧹞猛安，历婆速路兵马
都总管、西北路招讨使，卒。蒲查性廉洁忠直，临事能
断，凡被任使，无不称云。